Քաղաքացիական անվանակոչման արարողություն

[աջից|մինի|2006 թվականին [Էնա (գավառ)|Էնա գավառի Բելլյո քաղաքային խորհրդում չգրանցված գաղթականների ընտանիքի քաղաքացիական անվանակոչումը ։|274x274փքս]]**Քաղաքացիական անվանակոչման արարողություն,** ոչ կրոնական արարողություն է, որը խորհրդանշում է նորածնի մուտքը հասարակություն։ Այն իրականացվում է տեղական ՔԿԱԳ-ում (քաղաքացիական կացության ակտերի գրանցման գործակալություն) և հակադրվում է կրոնական մկրտության արարողությանը, որն իրականացնում են քահանաները։ Քաղաքացիական անվանակոչման արարողությունները օրինական բնույթ չեն կրում, փոխարենը բարոյական պատասխանատվություն են դնում ծնողների, կնքահոր և կնքամոր վրա։

Մայրցամաքային Եվրոպայում համարժեք արարողությունը քաղաքացիական մկրտությունն է տեղական քաղաքային խորհրդարանում։

## Պատմություն
Ֆրանսիայում քաղաքացիական մկրտությունը կամ հանրապետական մկրտությունը սկզբնավորվել է II տարվա պրերիալի 20-ի (1794 թվականի Հունիսի 8) օրենքի հիման վրա, որը վերաբերում է քաղաքացիական կարգավիճակին։ Վերապահված է քաղաքային իշխանություններին։ Քաղաքացիական մկրտությունը կարելի է իրականացնել մինչև 13 տարեկան բոլոր անչափահասների համար, բայց նրանց կնքահայրը և կնքամայրը պետք է չափահաս լինեն։

Այն պրակտիկայից դուրս է եկել 19-րդ դարում, բայց վերագործարկվել է  Սեն Դենի կոմունայի սոցիալիստական համայնքի ներկայացուցիչ ջանքերով 1892 թվականին, որպեսզի նվազեցնի կրոնի ազդեցությունը երեխաների վրա։ Նախքան կիրառությունից դուրս գալը այն շատ է օգտագործվել Ֆրանսիայի հյուսիսում Հիասքանչ դարաշրջանի ընթացքում։

## Ըստ երկրի
### Միացյալ Թագավորություն
Քաղաքացիական անվանակոչման արարողությունը իրականացնում է  Միացյալ Թագավորության տեղական խորհուրդը, որպեսզի ընտանիքներին տա ոչ կրոնական այլընտրանք։ Արարողությունը իրականացնում է տեղական քաղաքացիական գրանցողը կամ նշանակված պաշտոնյան և հաճախ հիշատակի վկայական է տրամադրվում։

Քաղաքացիական անվանակոչման արարողությունը չունի իրավական վիճակ և առանձնացված է ծննդյան գրանցումից, որը իրավական պահանջ է։

### Ֆրանսիա
Ֆրանսիայում հանրապետական մկրտությունը իրականացնում է ընտրված ֆրանսիական տեղական ինքնակառավարման մարմինը՝ հաճախ քաղաքապետը, քաղաքային խորհրդում՝ անվճար։ Այն բարոյական պարտավորություն է դնում կնքահոր և կնքամոր վրա՝ երեխաներին իրենց խնամակալության տակ վերցնել ծնողների բաժանման կամ մահվան պայմաններում։

Քաղաքացիական մկրտությունները իրականացվում են բազմաթիվ քաղաքային խորհուրդներում և մեծ համբավ են ձեռք բերում։ Ռենում միջինում 80 քաղաքացիական մկրտություն է իրականացվում տարվա կտրվածքով։ 2015 թվականին Լիոնում արձանագրվել է 181 քաղաքացիական մկրտություն, 135-ը՝ Նանտում (+15%), 12-ը` Վեսոլում և 325-ը Փարիզում։ Փարիզի 20 շրջաններից 13-ում են իրականացվում քաղաքացիական մկրտություններ։ Քաղաքապետարանները կարող են նաև չիրականացնել քաղաքացիական մկրտությունները։

2015 թվականի Ապրիլի 1-ին Իվ Դոդջինին օրենք է հրապարակել, որով իրավական կարգավիճակ է տվել քաղաքացիական մկրտությանը։ Օրինագծի նպատական էր ստեղծել ստանդարտացված ընթացակարգ ամբողջ Ֆրանսիայում և քաղաքացիական մկրտություններին տալ օրինական հիմք, որպեսզի բաժանման դեպքում կնքահայրը և կնքամայրը օգնություն առաջարկեն ծնողներին, և մասնակցեն երեխայի բնավորության անհրաժեշտ որակների զարգացմանը, որը հնարավորություն կտա երեխային դառնալ հանրությանը նվիրված քաղաքացի՝ շարժվելով եղբայրության, փոխադարձ հասկացության և իրենց հասակակիցների ազատության և համերաշխության հանդեպ հարգանքի զգացումներով։ Տեքստը առաջին անգամ ընթերցվել է Ազգային Ժողովում 2015 թվականի մայիսի 21-ին։

### Իսպանիա
2015 թվականի դրությամբ քաղաքացիական մկրտությունները համակարգող որևէ ազգային օրենք չկա։ Քաղաքացիական մկրտությունները իրականացնում են տեղական ինքնակառավարման մարմինների պաշտոնատար անձինք մկրտվողների ցանկությամբ և բարոյական պարտավորություն են դնում նրանց վրա։

Իսպանիայում առաջին քաղաքային խորհուրդը, որը տոնել է քաղաքացիական մկրտությունները Իգուալադան էր Բարսելոնայում 2004 թվականի նոյեմբերի 7-ին։ 2007 թվականին երկրորդը Ռիվաս- Վասիամադրիդի քաղաքային խորհուրդն էր Մադրիդում, 2009 թվականին Էլ Բորխեն՝ Մալագայում և մայրաքաղաք Մադրիդում։

Արարողության ընթացքում, տեղական ինքնակառավարման մարմինների պաշտոնատար անձինք ընթերցում են Երեխայի իրավունքների մասին կոնվենցիան կամ 1978 թվականի Իսպանիայի Սահմանադրությունը, հատկապես այն հատվածները, որոնք կապված են երեխաների կրթության, իրավունքների և հիմնարար ազատությունների հետ։ Ընտանիքը կարող է ներառել հավելյալ տեքստեր և երաժշտություն։ Արարողությունը հակադրվում է քաղաքացու անձնագրում դրոշմակնիք դնելուն։ Ռիվաս-Վասյամադրիդում տեղական ինքնակառավարման մարմինների պաշտոնատար անձինք ընտանիքին տալիս են նվերներ և տեղեկություն երեխաների համար նախատեսված ծառայությունների մասին։

## Տես նաև
* Քաղաքացիական ամուսնություն

## Ծանոթագրություններ

Կատեգորիա:Անվանակոչման արարողություն
Կատեգորիա:Աշխարհիկություն
Կատեգորիա:Ընտանեկան իրավունք